Ericu950/Stoicheia-meter-silver huggingface dataset:
οὐ μὴν ἀλλὰ καὶ τῆς ἑαυτοῦ φύσεως ἔμπειρον ὄντα δεῖ πρὸς ὃ χείρων ἑτέρου πέφυκας αἱρεῖσθαι τοὺς μᾶλλον δυναμένους ἀντὶ τῶν ὁμοίων , ὡς ὁ Διομήδης ἐπὶ τὴν κατασκοπὴν μεθ ἑαυτοῦ τὸν φρόνιμον εἵλετο , τοὺς ἀνδρείους παρελθών .
καὶ γὰρ αἱ πράξεις μᾶλλον ἰσορροποῦσι καὶ τὸ φιλόνεικον οὐκ ἐγγίγνεται πρὸς ἀλλήλους τοῖς ἀφ ἑτέρων ἀρετῶν καὶ δυνάμεων φιλοτιμουμένοις .
λάμβανε δὴ καὶ δίκης συνεργὸν καὶ πρεσβείας κοινωνόν , ἂν λέγειν μὴ δυνατὸς ᾖς , τὸν ῥητορικόν , ὡς Πελοπίδας Ἐπαμεινώνδαν κ ἂν ᾖς ἀπίθανος πρὸς ὁμιλίαν τῷ πλήθει καὶ ὑψηλός , ὡς Καλλικρατίδας , τὸν εὔχαριν καὶ θεραπευτικὸν κ ἂν ἀσθενὴς καὶ δύσεργος 0 1 ;
τὸ σῶμα , τὸν φιλόπονον καὶ ῥωμαλέον , ὡς Νικίας Λάμαχον 0 .
οὕτω γὰρ ἂν ἦν ὁ Γηρυόνης ζηλωτὸς ἔχων σκέλη πολλὰ καὶ χεῖρας καὶ ὀφθαλμούς , εἰ πάντα μιᾷ ψυχῇ διῴκει .
τοῖς δὲ πολιτικοῖς ἔξεστι μὴ σώματα μη δὲ χρήματα μόνον , ἀλλὰ καὶ τύχας καὶ δυνάμεις καὶ ἀρετάς , ἂν ὁμονοῶσιν , εἰς μίαν χρείαν συντιθέντας εὐδοκιμεῖν μᾶλλον ἀπ ἄλλου περὶ τὴν αὐτὴν πρᾶξιν οὐχ ὥσπερ οἱ Ἀργοναῦται τὸν Ἡρακλέα καταλιπόντες ἠναγκάζοντο διὰ τῆς γυναικωνίτιδος κατᾳδόμενοι καὶ φαρμακευόμενοι σῴζειν ἑαυτοὺς καὶ κλέπτειν τὸ νάκος 0 .
χρυσὸν μὲν εἰς ἔνια τῶν ἱερῶν εἰσιόντες ἔξω καταλείπουσι , σίδηρον δ ὡς ἁπλῶς εἰπεῖν εἰς οὐδὲν συνεισφέρουσιν .
ἐπεὶ δὲ κοινόν ἐστιν ἱερὸν τὸ βῆμα Βουλαίου τε Διὸς καὶ Πολιέως καὶ Θέμιδος καὶ Δίκης , αὐτόθεν μὲν ἤδη φιλοπλουτίαν καὶ φιλοχρηματίαν , ὥσπερ σίδηρον μεστὸν ἰοῦ καὶ νόσημα τῆς ψυχῆς , ἀποδυσάμενος εἰς ἀγορὰς καπήλων ἢ δανειστῶν ἀπόρριψον , αὐτὸς δ ἀπονόσφι τραπέσθαι τὸν ἀπὸ δημοσίων χρηματιζόμενον ἡγούμενος ἀφ ἱερῶν κλέπτειν , ἀπὸ τάφων , ἀπὸ φίλων , ἐκ προδοσίας , ἀπὸ ψευδομαρτυρίας , σύμβουλον ἄπιστον εἶναι , δικαστὴν ἐπίορκον , ἄρχοντα δωροδόκον , οὐδεμιᾶς ἁπλῶς 0 1 2 ;
καθαρὸν ἀδικίας 0 .
ὅθεν οὐ δεῖ πολλὰ περὶ τούτων λέγειν .
ἡ δὲ φιλοτιμία , καίπερ οὖσα σοβαρωτέρα τῆς φιλοκερδείας , οὐκ ἐλάττονας ἔχει κῆρας ἐν πολιτείᾳ ·
καὶ γὰρ τὸ τολμᾶν αὐτῇ πρόσεστι μᾶλλον ἐμφύεται γὰρ οὐκ ἀργαῖς οὐ δὲ ταπειναῖς ἀλλ ἐρρωμέναις μάλιστα καὶ νεανικαῖς προαιρέσεσι , καὶ τὸ παρὰ τῶν ὄχλων ῥόθιον πολλάκις συνεξαῖρον αὐτὴν καὶ συνεξωθοῦν τοῖς ἐπαίνοις ἀκατάσχετον ποιεῖ καὶ δυσμεταχείριστον .
ὥσπερ οὖν ὁ Πλάτων ἀκουστέον εἶναι τοῖς νέοις ἔλεγεν ἐκ παίδων εὐθύς , ὡς οὔ τε περικεῖσθαι χρυσὸν αὐτοῖς ἔξωθεν οὔ τε κεκτῆσθαι θέμις , οἰκεῖον ἐν τῇ ψυχῇ συμμεμιγμένον ἔχοντας , αἰνιττόμενος οἶμαι τὴν ἐκ γένους διατείνουσαν εἰς τὰς φύσεις αὐτῶν ἀρετήν ·
οὕτω παραμυθώμεθα τὴν φιλοτιμίαν , λέγοντες ἐν ἑαυτοῖς ἔχειν χρυσὸν ἀδιάφθορον καὶ ἀκήρατον καὶ ἄχραντον ὑπὸ φθόνου καὶ μώμου τιμήν , ἅμα λογισμῷ καὶ παραθεωρήσει τῶν πεπραγμένων ἡμῖν καὶ πεπολιτευμένων αὐξανόμενον διὸ μὴ δεῖσθαι γραφομένων τιμῶν ἢ πλαττομένων ἢ χαλκοτυπουμένων , ἐν αἷς καὶ τὸ εὐδοκιμοῦν ἀλλότριόν ἐστιν ·
ἐπαινεῖται γὰρ οὐχ ᾧ γέγονεν ἀλλ ὑφ οὗ γέγονεν ὡς ὁ σαλπικτὴς καὶ ὁ δορυφόρος 0 .
ὁ δὲ Κάτων , ἤδη τότε τῆς Ῥώμης καταπιμπλαμένης ἀνδριάντων , οὐκ ἐῶν αὑτοῦ γενέσθαι μᾶλλον ἔφη βούλομαι πυνθάνεσθαί τινας , διὰ τί μου ἀνδριὰς οὐ κεῖται ἢ διὰ τί κεῖται καὶ γὰρ φθόνον ἔχει τὰ τοιαῦτα καὶ νομίζουσιν οἱ πολλοὶ τοῖς μὴ λαβοῦσιν αὐτοὶ χάριν ὀφείλειν , τοὺς δὲ λαβόντας αὑτοῖς καὶ βαρεῖς εἶναι , οἷον ἐπὶ μισθῷ τὰς χρείας ἀπαιτοῦντας 0 .
ὥσπερ οὖν ὁ παραπλεύσας τὴν Σύρτιν εἶτ ἀνατραπεὶς περὶ τὸν πορθμὸν οὐδὲν μέγα πεποίηκεν οὐ δὲ σεμνόν , οὕτως ὁ τὸ ταμιεῖον φυλαξάμενος καὶ τὸ δημοσιώνιον ἁλοὺς δὲ περὶ τὴν προεδρίαν ἢ τὸ πρυτανεῖον , ὑψηλῷ μὲν προσέπταικεν ἀκρωτηρίῳ βαπτίζεται δ ὁμοίως 0 .
ἄριστος μὲν οὖν ὁ μηδενὸς δεόμενος τῶν τοιούτων ἀλλὰ φεύγων καὶ παραιτούμενος 0 ·
ἂν δ ᾖ μὴ ῥᾴδιον δήμου τινὰ χάριν ἀπώσασθαι καὶ φιλοφροσύνην πρὸς τοῦτο ῥυέντος , ῶσπερ οὐκ ἀργυρίτην οὐ δὲ δωρίτην ἀγῶνα πολιτείας ἀγωνιζομένοις ἀλλ ἱερὸν ὡς ἀληθῶς καὶ στεφανίτην , ἐπιγραφή τις ἀρκεῖ καὶ πινάκιον καὶ ψήφισμα καὶ θαλλός , ὡς Ἐπιμενίδης ἔλαβεν ἐξ ἀκροπόλεως καθήρας τὴν πόλιν 0 1 .
ἀναξαγόρας δὲ τὰς διδομένας ἀφεὶς τιμὰς ᾐτήσατο τὴν ἡμέραν ἐκείνην , καθ ἣν ἂν τελευτήσῃ , τοὺς παῖδας ἀφιέναι παίζειν καὶ σχολάζειν ἀπὸ τῶν μαθημάτων .
τοῖς δὲ τοὺς μάγους ἀνελοῦσιν ἑπτὰ Πέρσαις ἔδωκαν αὐτοῖς καὶ τοῖς ἀπ αὐτῶν γενομένοις εἰς τ οὔμπροσθεν τὰ σκέλη συνάπτοντας τῇ κεφαλῇ τὴν τιάραν φέρειν ·
τοῦτο γὰρ ἐποιήσαντο σύμβολον , ὡς ἔοικε , χωροῦντες ἐπὶ τὴν πρᾶξιν .
ἔχει δέ τι καὶ ἡ τοῦ Πιττακοῦ τιμὴ πολιτικόν ·
ἧς γὰρ ἐκτήσατο χώρας τοῖς πολίταις γῆν ὅσην ἐθέλοι λαβεῖν κελευσθεὶς ἔλαβε τοσαύτην , ὅσην ἐπῆλθε τὸ ἀκόντιον αὐτοῦ βαλόντος ·
ὁ δὲ Ῥωμαῖος Κόκλης , ὅσην ἡμέρᾳ μιᾷ χωλὸς ὢν περιήροσεν 0 .
οὐ γὰρ μισθὸν εἶναι δεῖ τῆς πράξεως ἀλλὰ σύμβολον τὴν τιμήν , ἵνα καὶ διαμένῃ πολὺν χρόνον , ὥσπερ ἐκεῖναι διέμειναν .
τῶν δὲ Δημητρίου τοῦ Φαληρέως τριακοσίων ἀνδριάντων οὐδεὶς ἔσχεν ἰὸν οὐ δὲ πίνον , ἀλλὰ πάντες ἔτι ζῶντος προανῃρὲθησαν ·
τοὺς δὲ Δημάδου κατεχώνευσαν εἰς ἀμίδας ·
καὶ πολλαὶ τοιαῦτα τιμαὶ πεπόνθασιν οὐ μοχθηρίᾳ τοῦ λαβόντος μόνον ἀλλὰ καὶ μεγέθει τοῦ δοθέντος δυσχερανθεῖσαι .
διὸ κάλλιστον καὶ βεβαιότατον εὐτέλεια τιμῆς φυλακτήριον , αἱ δὲ μεγάλαι καὶ ὑπέρογκοι καὶ βάρος ἔχουσαι παραπλησίως τοῖς ἀσυμμέτροις ἀνδριᾶσι ταχὺ περιτρέπονται 0 .
ὀνομάζω δὲ νῦν τιμάς , ἃς οἱ πολλοὶ κατ Ἐμπεδοκλέα ᾗ θέμις οὐ καλέουσι , νόμῳ δ ἐπίφημι καὶ αὐτός ἐπεὶ τὴν γ ἀληθινὴν τιμὴν καὶ χάριν ἱδρυμένην ἐν εὐνοίᾳ καὶ διαθέσει τῶν μεμνημένων οὐχ ὑπερόψεται πολιτικὸς ἀνήρ , οὐδέ γε δόξαν ἀτιμάσει φεύγων τὸ τοῖς πέλας ἁνδάνειν , ὡς ἠξίου Δημόκριτος .
οὐ δὲ γὰρ κυνῶν ἀσπασμὸς οὐ δ ἵππων εὔνοια θηραταῖς καὶ ἱπποτρόφοις ἀπόβλητον , ἀλλὰ καὶ χρήσιμον καὶ ἡδὺ συντρόφοις καὶ συνήθεσι ζῴοις τοιαύτην ἐνεργάσασθαι διάθεσιν πρὸς αὑτόν , οἵαν ὁ Λυσιμάχου κύων ἐπεδείκνυτο καὶ τῶν Ἀχιλλέως ἵππων ὁ ποιητὴς διηγεῖται περὶ τὸν Πάτροκλον οἶμαι δ ἂν καὶ τὰς μελίττας ἀπαλλάττειν βέλτιον , εἰ τοὺς τρέφοντας καὶ θεραπεύοντας ἀσπάζεσθαι καὶ προσίεσθαι μᾶλλον ἢ κεντεῖν καὶ χαλεπαίνειν ἐβούλοντο νυνὶ δὲ ταύτας μὲν καπνῷ κολάζουσιν , ἵππους δ ὑβριστὰς καὶ κύνας ἀποστάτας κλοιοῖς καὶ χαλινοῖς ἄγουσιν ἠναγκασμένους 0 ·
ἄνθρωπον δ ἀνθρώπῳ χειροήθη καὶ πρᾶον ἑκουσίως οὐδὲν ἀλλ ἢ πίστις εὐνοίας καὶ καλοκαγαθίας δόξα καὶ δικαιοσύνης παρίστησιν .
καὶ Δημοσθένης ὀρθῶς μέγιστον ἀποφαίνεται πρὸς τοὺς τυράννους φυλακτήριον ἀπιστίαν ταῖς πόλεσι ·
τοῦτο γὰρ μάλιστα τῆς ψυχῆς τὸ μέρος , ᾧ πιστεύομεν , ἁλώσιμόν ἐστιν .
ὥσπερ οὖν τῆς Κασάνδρας ἀδοξούσης ἀνόνητος ἦν ἡ μαντικὴ τοῖς πολίταις ἄκραντα γάρ με φησίν ἔθηκε θεσπίζειν θεός , καὶ πρὸς παθόντων κ ἀν κακοῖσι κειμένων σοφὴ κέκλημαι , πρὶν παθεῖν δὲ μαίνομαι ·
οὕτως ἡ πρὸς Ἀρχύταν πίστις καὶ πρὸς Βάττον εὔνοια τῶν πολιτῶν μεγάλα τοὺς χρωμένους αὐτοῖς διὰ τὴν δόξαν ὠφέλησε .
καὶ τοῦτο μὲν πρῶτον καὶ μέγιστον ἔνεστι τῇ δόξῃ τῇ τῶν πολιτικῶν ἀγαθόν , ἡ πάροδον ἐπὶ τὰς πράξεις διδοῦσα πίστις ·
δεύτερον δ ὅτι πρὸς τοὺς βασκάνους καὶ πονηροὺς ὅπλον ἡ παρὰ τῶν πολλῶν εὔνοια τοῖς ἀγαθοῖς ἐστιν ὡς ὅτε μήτηρ παιδὸς ἐέργει μυῖαν , ὅθ ἡδέι λέξεται ὕπνῳ ,  ἀπερύκουσα τὸν φθόνον καὶ πρὸς τὰς δυνάμεις ἐπανισοῦσα τὸν ἀγεννῆ τοῖς εὐπατρίδαις καὶ τὸν 0 ·
πένητα τοῖς πλουσίοις καὶ τὸν ἰδιώτην τοῖς ἄρχουσι καὶ ὅλως , ὅταν ἀλήθεια καὶ ἀρετὴ προσγένηται , φορόν ἐστι πνεῦμα καὶ βέβαιον ἐπὶ τὴν πολιτείαν 0 .
σκόπει δὲ τὴν ἐναντίαν καταμανθάνων διάθεσιν ἐν τοῖς παραδείγμασι .
τοὺς μὲν γὰρ Διονυσίου παῖδας καὶ τὴν γυναῖκα καταπορνεύσαντες οἱ περὶ τὴν Ἰταλίαν ἀνεῖλον , εἶτα καύσαντες τὰ σώματα τὴν τέφραν κατέσπειραν ἐκ πλοίου κατὰ τῆς θαλάττης .
μενάνδρου δέ τινος ἐν Βάκτροις ἐπιεικῶς βασιλεύσαντος εἶτ ἀποθανόντος ἐπὶ στρατοπέδου , τὴν μὲν ἄλλην ἐποιήσαντο κηδείαν κατὰ τὸ κοινὸν αἱ πόλεις , περὶ δὲ τῶν λειψάνων αὐτοῦ καταστάντες εἰς ἀγῶνα μόλις συνέβησαν , ὥστε νειμάμενοι μέρος ἴσον τῆς τέφρας ἀπελθεῖν , καὶ γενέσθαι μνημεῖα παρὰ πᾶσι τάνδρός .
αὖθις Ἀκραγαντῖνοι μὲν ἀπαλλαγέντες Φαλάριδος ἐψηφίσαντο μηδένα φορεῖν ἱμάτιον γλαύκινον ·
οἱ γὰρ ὑπηρέται τοῦ τυράννου γλαύκινον ἐχρῶντο περιζώμασι .
πέρσαι δ , ὅτι γρυπὸς ἦν ὁ Κῦρος , ἔτι καὶ νῦν ἐρῶσι τῶν γρυπῶν καὶ καλλίστους ὑπολαμβάνουσιν .
οὕτως ἁπάντων ἐρώτων ἰσχυρότατος ἅμα καὶ θειότατός ἐστιν ὁ πόλεσι καὶ δήμοις πρὸς ἕνα δι ἀρετὴν ἐγγιγνόμενος ·
αἱ δ ἀπὸ θεάτρων ἢ νεμήσεων ἢ μονομάχων ψευδώνυμοι τιμαὶ καὶ ψευδομάρτυρες ἑταιρικαῖς ἐοίκασι κολακείαις ὄχλων , ἀεὶ τῷ διδόντι καὶ χαριζομένῳ προσμειδιώντων ἐφήμερὸν τινα καὶ ἀβέβαιον δόξαν .
εὖ μὲν οὖν ὁ πρώτως εἰπὼν καταλυθῆναι δῆμον ὑπὸ τοῦ πρώτου δεκάσαντος συνεῖδεν , ὅτι τὴν ἰσχὺν ἀποβάλλουσιν οἱ πολλοὶ τοῦ λαμβάνειν ἣττονες γενόμενοι δεῖ δὲ καὶ τοὺς δεκάζοντας οἴεσθαι καταλύειν ἑαυτούς , ὅταν ἀναλωμάτων μεγάλων ὠνούμενοι τὴν δόξαν ἰσχυροὺς ποιῶσι καὶ θρασεῖς τοὺς πολλούς , ὡς μέγα τι καὶ δοῦναι καὶ ἀφελέσθαι κυρίους ὄντας .
οὐ μὴν διὰ τοῦτο μικρολογητέον ἐν τοῖς νενομισμένοις φιλοτιμήμασι , τῶν πραγμάτων εὐπορίαν παρεχόντων ὡς μᾶλλον οἱ πολλοὶ μὴ μεταδιδόντα τῶν ἰδίων πλούσιον ἢ πένητα τῶν δημοσίων κλέπτοντα δι ἔχθους ἔχουσιν , ὑπεροψίαν τοῦτο καὶ περιφρόνησιν αὑτῶν ἐκεῖνο δ ἀνάγκην ἡγούμενοι 0 .
γιγνέσθωσαν οὖν αἱ μεταδόσεις πρῶτον μὲν ἀντὶ μηδενός οὕτω γὰρ ἐκπλήττουσι καὶ χειροῦνται μᾶλλον τοὺς λαμβάνοντας ·
ἔπειτα σὺν καιρῷ πρόφασιν ἀστείαν καὶ καλὴν ἔχοντι , μετὰ τιμῆς θεοῦ πάντας ἀγούσης πρὸς εὐσέβειαν ἐγγίγνεται γὰρ ἅμα 1 τοῖς πολλοῖς ἰσχυρὰ διάθεσις καὶ δόξα τοῦ τὸ δαιμόνιον εἶναι μέγα καὶ σεμνόν , ὅταν , οὓς αὐτοὶ τιμῶσι καὶ μεγάλους νομίζουσιν , οὕτως ἀφειδῶς καὶ προθύμως περὶ τὸ θεῖον ὁρῶσι φιλοτιμουμένους ὥσπερ οὖν ὁ Πλάτων ἀφεῖλε τῶν παιδευομένων νέων τὴν ἁρμονίαν τὴν Λύδιον καὶ τὴν ἰαστί , τὴν μὲν τὸ θρηνῶδες καὶ φιλοπενθὲς ἡμῶν ἐγείρουσαν τῆς ψυχῆς , τὴν δὲ τὸ πρὸς ἡδονὰς ὀλισθηρὸν καὶ ἀκόλαστον αὔξουσαν ·
οὕτω σὺ τῶν φιλοτιμιῶν ὅσαι τὸ φονικὸν καὶ θηριῶδες ἢ τὸ βωμολόχον καὶ ἀκόλαστον ἐρεθίζουσι καὶ τρέφουσι , μάλιστα μὲν ἐξέλαυνε τῆς πόλεως , εἰ δὲ μή , φεῦγε καὶ διαμάχου τοῖς πολλοῖς αἰτουμένοις τὰ τοιαῦτα θεάματα 0 ·
χρηστὰς δὲ καὶ σώφρονας ἀεὶ ποιοῦ τῶν ἀναλωμάτων ὑποθέσεις , τὸ καλὸν ἢ τὸ ἀναγκαῖον ἐχούσας τέλος ἢ τὸ γοῦν ἡδὺ καὶ κεχαρισμένον ἄνευ βλάβης καὶ ὕβρεως προσούσης .
ἂν δ τὰ τῆς οὐσίας μέτρια καὶ κέντρῳ καὶ διαστήματι περιγραφόμενα πρὸς τὴν χρείαν , οὔ τ ἀγεννὲς οὔ τε ταπεινὸν οὐδέν ἐστι πενίαν ὁμολογοῦντα ταῖς τῶν ἐχόντων ἐξίστασθαι φιλοτιμίαις , καὶ μὴ δανειζόμενον οἰκτρὸν ἅμα καὶ καταγέλαστον εἶναι περὶ τὰς λειτουργίας ·
οὐ γὰρ λανθάνουσιν ἐξασθενοῦντες ἢ φίλοις ἐνοχλοῦντες ἢ θωπεύοντες δανειστάς , ὥστε μὴ δόξαν αὐτοῖς μη δ ἰσχὺν ἀλλὰ μᾶλλον αἰσχύνην καὶ καταφρόνησιν ἀπὸ τῶν τοιούτων ἀναλωμάτων ὑπάρχειν .
διὸ χρήσιμον ἀεὶ πρὸς τὰ , τοιαῦτα μεμνῆσθαι τοῦ Λαμάχου καὶ τοῦ Φωκίωνος 0 ·
οὗτος μὲν γάρ , ἀξιούντων αὐτὸν ἐν θυσίᾳ τῶν Ἀθηναίων ἐπιδοῦναι καὶ κροτούντων πολλάκις αἰσχυνοίμην ἄν εἶπεν ὑμῖν μὲν ἐπιδιδοὺς Καλλικλεῖ δὲ τούτῳ μὴ ἀποδιδούς , δείξας τὸν δανειστήν .
λάμαχος δ ἐν τοῖς τῆς στρατηγίας ἀεὶ προσέγραφεν ἀπολογισμοῖς ἀργύριον εἰς κρηπῖδας αὑτῷ καὶ ἱμάτιον ·
ἕρμωνι δὲ Θεσσαλοὶ φεύγοντι τὴν ἀρχὴν ὑπὸ πενίας ἐψηφίσαντο λάγυνον οἴνου κατὰ μῆνα διδόναι καὶ μέδιμνον ἀλφίτων ἀφ ἑκάστης τετράδος .
οὕτως οὔ τ ἀγεννές ἐστι πενίαν ὁμολογεῖν , οὔ τε λείπονται πρὸς δύναμιν ἐν πόλεσι τῶν ἑστιώντων καὶ χορηγούντων οἱ πένητες , ἂν παρρησίαν ἀπ ἀρετῆς καὶ πίστιν ἔχωσι .
δεῖ δὴ μάλιστα κρατεῖν ἑαυτῶν ἐν τοῖς τοιούτοις καὶ μή τ εἰς πεδία καταβαίνειν πεζὸν ἱππεῦσι μαχούμενον μή τ ἐπὶ στάδια δόξης καὶ δυναστείας διαγωνιζόμενον ἀλλ ἀπ ἀρετῆς καὶ φρονήματος ἀεὶ μετὰ λόγου πειρωμένοις ἄγειν τὴν πόλιν , οἷς οὐ μόνον τὸ καλὸν καὶ τὸ σεμνὸν ἀλλὰ καὶ τὸ κεχαρισμένον καὶ ἀγωγὸν ἔνεστι Κροισείων αἱρετώτερον στατήρων , οὐ γὰρ αὐθάδης οὐ δ ἐπαχθὴς ὁ χρηστὸς οὐ δ αὐθέκαστός ἐστιν ὁ σώφρων ἀνὴρ καὶ στείχει πολίταις ὄμμ ἔχων ἰδεῖν πικρόν ἀλλὰ πρῶτον μὲν εὐπροσήγορος καὶ κοινὸς ὢν πελάσαι καὶ προσελθεῖν ἅπασιν , οἰκίαν τε παρέχων ἄκλειστον ὡς λιμένα φύξιμον ἀεὶ τοῖς χρῄζουσι , καὶ τὸ κηδεμονικὸν καὶ φιλάνθρωπον οὐ χρείαις οὐ δὲ πράξεσι μόνον ἀλλὰ καὶ τῷ συναλγεῖν πταίουσι καὶ κατορθοῦσι συγχαίρειν ἐπιδεικνύμενος οὐδαμῆ δὲ λυπηρὸς οὐ δ ἐνοχλῶν οἰκετῶν πλήθει περὶ λουτρὸν ἢ καταλήψεσι τόπων ἐν θεάτροις οὐ δὲ τοῖς εἰς τρυφὴν καὶ πολυτέλειαν ἐπιφθόνοις παράσημος 0 ·
ἀλλ ἴσος καὶ ὁμαλὸς ἐσθῆτι καὶ διαίτῃ καὶ τροφαῖς παίδων καὶ θεραπείᾳ γυναικός , οἷον ὁμοδημεῖν καὶ συνανθρωπεῖν τοῖς πολλοῖς βουλόμενος 0 .
ἔπειτα σύμβουλον εὔνουν καὶ συνήγορον ἄμισθον καὶ διαλλακτὴν εὐμενῆ πρὸς γυναῖκας ἀνδρῶν καὶ φίλων πρὸς ἀλλήλους παρέχων ἑαυτὸν οὐ μικρὸν ἡμέρας μέρος ἐπὶ τοῦ βήματος ἢ τοῦ λογείου πολιτευόμενος , εἶτ ἤδη πάντα τὸν ἄλλον βίον ἕλκων ἐφ αὑτὸν ὥστε καικίας νέφη τὰς χρείας καὶ τὰς οἰκονομίας πανταχόθεν ἀλλὰ δημοσιεύων ἀεὶ ταῖς φροντίσι , καὶ τὴν πολιτείαν βίον καὶ πρᾶξιν οὐκ ἀσχολίαν ὥσπερ οἱ πολλοὶ καὶ λειτουργίαν ἡγούμενος , πᾶσι τούτοις καὶ τοῖς τοιούτοις ἐπιστρέφει καὶ προσάγεται τοὺς πολλούς , νόθα καὶ κίβδηλα τὰ τῶν ἄλλων θωπεύματα καὶ δελεάσματα πρὸς τὴν τούτου κηδεμονίαν καὶ φρόνησιν ὁρῶντας 0 .
οἱ μὲν γὰρ Δημητρίου κόλακες οὐκ ἠξίουν βασιλεῖς τοὺς ἄλλους προσαγορεύειν , ἀλλὰ τὸν μὲν Σέλευκον ἐλεφαντάρχην τὸν δὲ Λυσίμαχον γαζοφύλακα τὸν δὲ Πτολεμαῖον ναύαρχον ἐκάλουν , τὸν δ Ἀγαθοκλέα νησιάρχην 0 1 2 ·
οἱ δὲ πολλοί , κ ἂν ἐν ἀρχῇ τὸν ἀγαθὸν καὶ φρόνιμον ἀπορρίψωσιν , ὕστερον καταμανθάνοντες τὴν ἀλήθειαν αὐτοῦ καὶ τὸ ἦθος τοῦτον ἡγοῦνται μόνον πολιτικὸν καὶ δημοτικὸν καὶ ἄρχοντα , τῶν δ ἄλλων τὸν μὲν χορηγὸν τὸν δ ἑστιάτορα τὸν δὲ γυμνασίαρχον καὶ νομίζουσι καὶ καλοῦσιν 0 1 2 .
εἶθ ὥσπερ ἐν τοῖς συμποσίοις 0 1 ;
καλλίου δαπανῶντος ἢ Ἀλκιβιάδου , Σωκράτης ἀκούεται καὶ πρὸς Σωκράτην πάντες ἀποβλέπουσιν , οὕτως ἐν ταῖς ὑγιαινούσαις πόλεσιν Ἰσμηνίας μὲν ἐπιδίδωσι καὶ δειπνίζει Λίχας καὶ χορηγεῖ Νικήρατος , Ἐπαμεινώνδας δὲ καὶ Ἀριστείδης καὶ Λύσανδρος καὶ ἄρχουσι καὶ πολιτεύονται καὶ στρατηγοῦσι .
πρὸς ἃ χρὴ βλέποντα μὴ ταπεινοῦσθαι μη δ ἐκπεπλῆχθαι τὴν ἐκ θεάτρων καὶ ὀπτανείων καὶ πολυανδρίων προσισταμένην τοῖς ὄχλοις δόξαν , ὡς ὀλίγον χρόνον ἐπιζῶσαν καὶ τοῖς μονομάχοις καὶ ταῖς σκηναῖς ὁμοῦ συνδιαλυομένην , ἔντιμον δὲ μηδὲν μη δὲ σεμνὸν ἔχουσαν .
οἱ μὲν οὖν ἔμπειροι θεραπείας καὶ τροφῆς μελιττῶν τὸν μάλιστα βομβοῦντα τῶν σίμβλων καὶ θορύβου μεστὸν τοῦτον εὐθηνεῖν καὶ ὑγιαίνειν νομίζουσιν ᾧ δὲ τοῦ λογικοῦ καὶ πολιτικοῦ σμήνους ἐπιμέλειαν ἔχειν ὁ θεὸς ἔδωκεν , ἡσυχίᾳ μάλιστα καὶ πραότητι δήμου τεκμαιρόμενος εὐδαιμονίαν τὰ μὲν ἄλλα τοῦ Σόλωνος ἀποδέξεται καὶ ·
μιμήσεται κατὰ δύναμιν , ἀπορήσει δὲ καὶ θαυμάσει τί παθὼν ἐκεῖνος ὁ ἀνὴρ ἔγραψεν ἄτιμον εἶναι τὸν ἐν στάσει πόλεως μηδετέροις προσθέμενον .
οὔ τε γὰρ σώματι νοσοῦντι γίγνεται μεταβολῆς ἀρχὴ πρὸς τὸ ὑγιαίνειν ἀπὸ τῶν συννοσούντων μερῶν , ἀλλ ὅταν ἡ παρὰ τοῖς ἐρρωμένοις ἰσχύσασα κρᾶσις ἐκστήσῃ τὸ παρὰ φύσιν ·
ἔν τε δήμῳ στασιάσαντι μὴ δεινὴν μη δ ὀλέθριον στάσιν ἀλλὰ παυσομένην ποτὲ δεῖ τὸ ἀπαθὲς καὶ τὸ ὑγιαῖνον ἐγκεκρᾶσθαι πολὺ καὶ παραμένειν καὶ συνοικεῖν ·
ἐπιρρεῖ γὰρ τούτῳ τὸ οἰκεῖον ἐκ τῶν σωφρονούντων καὶ δίεισι διὰ τοῦ νενοσηκότος αἱ δὲ δι ὅλων ἀναταραχθεῖσαι πόλεις κομιδῇ διεφθάρησαν , ἂν μή τινος ἀνάγκης ἔξωθεν τυχοῦσαι καὶ κολάσεως ὑπὸ κακῶν βίᾳ σωφρονήσωσιν .
οὐ μὴν ἀναίσθητον οὐ δ ἀνάλγητον ἐν στάσει καθῆσθαι προσήκει τὴν περὶ αὑτὸν ἀταραξίαν ὑμνοῦντα καὶ τὸν ἀπράγμονα καὶ μακάριον βίον , ἐν ἑτέροις ἐπιτερπόμενον ἀγνωμονοῦσιν ἀλλ ἐνταῦθα δεῖ μάλιστα τὸν Θηραμένους κόθορνον ὑποδούμενον ἀμφοτέροις ὁμιλεῖν καὶ μηδετέροις προστίθεσθαι δόξεις γὰρ οὐχὶ τῷ μὴ συναδικεῖν ἀλλότριος ἀλλὰ τῷ βοηθεῖν κοινὸς εἶναι πάντων καὶ τὸ μὴ συνατυχεῖν οὐχ ἕξει φθόνον , ἂν πᾶσι φαίνῃ συναλγῶν ὁμοίως 0 .
κράτιστον δὲ προνοεῖν , ὅπως μηδέποτε στασιάζωσι , καὶ τοῦτο τῆς πολιτικῆς ὥσπερ τέχνης μέγιστον ἡγεῖσθαι καὶ κάλλιστον 0 1 .
ὅρα γάρ , ὅτι τῶν μεγίστων ἀγαθῶν ταῖς πόλεσιν , εἰρήνης ἐλευθερίας εὐετηρίας εὐανδρίας ὁμονοίας , πρὸς μὲν εἰρήνην οὐδὲν οἱ δῆμοι τῶν πολιτικῶν ἔν γε τῷ παρόντι χρόνῳ δέονται πέφευγε γὰρ ἐξ ἡμῶν καὶ ἠφάνισται πᾶς μὲν Ἕλλην πᾶς δὲ βάρβαρος πόλεμος 0 ·
ἐλευθερίας δ ὅσον οἱ κρατοῦντες νέμουσι τοῖς δήμοις μέτεστι καὶ τὸ πλέον ἴσως οὐκ ἄμεινον 0 ·
εὐφορίαν δὲ γῆς ἄφθονον εὐμενῆ τε κρᾶσιν ὡρῶν καὶ τίκτειν γυναῖκας ἐοικότα τέκνα γονεῦσι καὶ σωτηρίαν τοῖς γεννωμένοις εὐχόμενος ὅ γε σώφρων αἰτήσεται παρὰ θεῶν τοῖς ἑαυτοῦ πολίταις .
λείπεται δὴ τῷ πολιτικῷ μόνον ἐκ τῶν ὑποκειμένων ἔργων , ὃ μηδενὸς ἔλαττόν ἐστι τῶν ἀγαθῶν , ὁμόνοιαν ἐμποιεῖν καὶ φιλίαν ἀεὶ τοῖς συνοικοῦσιν , ἔριδας δὲ καὶ διχοφροσύνας καὶ δυσμένειαν ἐξαιρεῖν ἅπασαν , ὥσπερ ἐν φίλων διαφοραῖς , τὸ μᾶλλον οἰόμενον ἀδικεῖσθαι μέρος ἐξομιλοῦντα πρότερον καὶ συναδικεῖσθαι δοκοῦντα καὶ συναγανακτεῖν , εἶθ οὕτως ἐπιχειροῦντα πραΰνειν καὶ διδάσκειν ὅτι τῶν βιάζεσθαι καὶ νικᾶν ἐριζόντων 0 1 ·
οἱ παρέντες οὐκ ἐπιεικείᾳ καὶ ἤθει μόνον ἀλλὰ καὶ φρονήματι καὶ μεγέθει ψυχῆς διαφέρουσι , καὶ μικρὸν ὑφιέμενοι νικῶσιν ἐν τοῖς καλλίστοις καὶ μεγίστοις ·
ἔπειτα καὶ καθ ἕνα καὶ κοινῇ διδάσκοντα καὶ φράζοντα τὴν τῶν Ἑλληνικῶν πραγμάτων ἀσθένειαν , ἧς ἓν ἀπολαῦσαι ἄμεινόν ἐστι τοῖς εὖ φρονοῦσι , μεθ ἡσυχίας καὶ ὁμονοίας καταβιῶναι , μηδὲν ἐν μέσῳ τῆς τύχης ἆθλον ὑπολελοιπυίας 0 .
τίς γὰρ ἡγεμονία , τίς δόξα τοῖς περιγενομένοις 0 ;
ποία δύναμις , ἣν μικρὸν ἀνθυπάτου διάταγμα κατέλυσεν ἢ μετέστησεν εἰς ἄλλον , οὐδὲν οὐ δ ἂν παραμένῃ σπουδῆς ἄξιον ἔχουσαν ;
ἐπεὶ δέ , ὥσπερ ἐμπρησμὸς οὐ πολλάκις ἐκ τόπων ἱερῶν ἄρχεται καὶ δημοσίων , ἀλλὰ λύχνος τις ἐν οἰκίᾳ παραμεληθεὶς ἢ συρφετὸς διακαεὶς ἀνῆκε φλόγα πολλὴν καὶ δημοσίαν φθορὰν ἀπεργασαμένην , οὕτως οὐκ ἀεὶ στάσιν πόλεως αἱ περὶ τὰ κοινὰ φιλονεικίαι διακάουσιν , ἀλλὰ πολλάκις ἐκ πραγμάτων καὶ προσκρουμάτων ἰδίων εἰς δημόσιον αἱ διαφοραὶ προελθοῦσαι συνετάραξαν ἅπασαν τὴν πόλιν ·
οὐδενὸς ἧττον τῷ πολιτικῷ προσήκει ταῦτ ἰᾶσθαι καὶ προκαταλαμβάνειν , ὅπως τὰ μὲν οὐ δ ὅλως ἔσται τὰ δὲ παύσεται ταχέως , τὰ δ οὐ λήψεται μέγεθος οὐ δ ἅψεται τῶν δημοσίων , ἀλλ ἐν αὐτοῖς μενεῖ τοῖς διαφερομένοις , αὐτόν τε προσέχοντα καὶ φράζοντα τοῖς ἄλλοις , ὡς ἴδια κοινῶν καὶ μικρὰ μεγάλων αἴτια καθίσταται παροφθέντα καὶ μὴ τυχόντα θεραπείας ἐν ἀρχῇ μη δὲ παρηγορίας ·
οἷον ἐν Δελφοῖς ὁ μέγιστος λέγεται γενέσθαι νεωτερισμὸς ὑπὸ Κράτητος , οὗ μέλλων θυγατέρα γαμεῖν Ὀρσίλαος ὁ Φάλιδος , εἶτα , τοῦ κρατῆρος αὐτομάτως ἐπὶ ταῖς σπονδαῖς μέσου ῥαγέντος , οἰωνισάμενος καὶ καταλιπὼν τὴν νύμφην ἀπῆλθε μετὰ τοῦ πατρός ·
ὁ δὲ Κράτης ὀλίγον ὕστερον θύουσιν αὐτοῖς ὑποβαλὼν χρυσίον τι τῶν ἱερῶν κατεκρήμνισε τὸν Ὀρσίλαον καὶ τὸν ἀδελφὸν ἀκρίτους , καὶ πάλιν τῶν φίλων τινὰς καὶ οἰκείων ἱκετεύοντας ἐν τῷ ἱερῷ τῆς Προναίας ἀνεῖλε ·
πολλῶν δὲ τοιούτων γενομένων , ἀποκτείναντες οἱ Δελφοὶ τὸν Κράτητα καὶ τοὺς συστασιάσαντας ἐκ τῶν χρημάτων ἐναγικῶν προσαγορευθέντων τοὺς κάτω ναοὺς ἀνῳκοδόμησαν .
ἐν δὲ Συρακούσαις δυεῖν νεανίσκων συνήθων ὁ μὲν τὸν ἐρώμενον τοῦ ἑτέρου λαβὼν φυλάσσειν διέφθειρεν ἀποδημοῦντος , ὁ δ ἐκείνῳ πάλιν ὥσπερ ἀνταποδιδοὺς ὕβριν ἐμοίχευσε τὴν γυναῖκα τῶν δὲ πρεσβυτέρων τις εἰς βουλὴν παρελθὼν ἐκέλευσεν ἀμφοτέρους ἐλαύνειν , πρὶν ἀπολαῦσαι καὶ ἀναπλησθῆναι τὴν πόλιν ἀπ αὐτῶν τῆς ἔχθρας ·
οὐ μὴν ἔπεισεν , ἀλλ ἐκ τούτου στασιάσαντες ἐπὶ συμφοραῖς μεγάλαις τὴν ἀρίστην πολιτείαν ἀνέτρεψαν .
ἔχεις δὲ δήπου καὶ αὐτὸς οἰκεῖα παραδείγματα , τὴν Παρδάλα πρὸς Τυρρηνὸν ἔχθραν , ὡς ὀλίγον ἐδέησεν ἀνελεῖν τὰς Σάρδεις , ἐξ αἰτιῶν μικρῶν καὶ ἰδίων εἰς ἀπόστασιν καὶ πόλεμον ἐμβαλοῦσα .
διὸ χρὴ μὴ καταφρονεῖν τὸν πολιτικὸν ὥσπερ ἐν σώματι προσκρουμάτων διαδρομὰς ὀξείας ἐχόντων , ἀλλ ἐπιλαμβάνεσθαι καὶ πιέζειν καὶ βοηθεῖν 0 ·
προσοχῇ γάρ , ὥς φησιν ὁ Κάτων , καὶ τὸ μέγα γίγνεται μικρὸν καὶ τὸ μικρὸν εἰς τὸ μηδὲν ἄγεται .
μηχανὴ δ ἐπὶ ταῦτα πειθοῦς οὐκ ἔστι μείζων ἢ τὸ παρέχειν ἑαυτὸν ἐν ταῖς ἰδίαις διαφοραῖς ἥμερον διαλλακτήν , ἀμήνιτον , ἐπὶ τῶν πρώτων αἰτιῶν μένοντα καὶ 0 ·
μηδενὶ προστιθέντα φιλονεικίαν μη δ ὀργὴν μη δ ἄλλο πάθος ἐμποιοῦν τραχύτητα καὶ πικρίαν τοῖς ἀναγκαίοις ἀμφισβητήμασι .
τῶν μὲν ἐν ταῖς παλαίστραις διαμαχθμένων ἑπισφαίροις περιδέουσι τὰς χεῖρας , ὅπως εἰς ἀνήκεστον ἡ ἅμιλλα μηδὲν ἐκπίπτῃ , μαλακὴν ἔχουσα τὴν πληγὴν καὶ ἄλυπον ἐν δὲ ταῖς κρίσεσι καὶ ταῖς δίκαις πρὸς τοὺς πολίτας ἄμεινὸν ἐστι καθαραῖς καὶ ψιλαῖς ταῖς αἰτίαις χρώμενον ἀγωνίζεσθαι , καὶ μὴ καθάπερ βέλη τὰ πράγματα χαράσσοντα καὶ φαρμάσσοντα ταῖς βλασφημίαις καὶ ταῖς κακοηθείαις καὶ ταῖς ἀπειλαῖς ἀνήκεστα καὶ μεγάλα καὶ δημόσια ποιεῖν 0 .
ὁ γὰρ οὕτω προσφερόμενος τοῖς καθ αὑτὸν ὑπηκόους ἕξει καὶ τοὺς ἄλλους ·
αἱ δὲ περὶ τὰ δημόσια φιλοτιμίαι , τῶν ἰδίων ὑφαιρουμένων ἀπεχθειῶν , εὐτελεῖς γίγνονται καὶ δυσχερὲς οὐδὲν οὐ δ ἀνήκεστον ἐπιφέρουσιν .
Εἰς τοῦτο δὴ τὸ δικαστήριον καὶ αὐτὸς εἰσάγων τὴν γενομένην μοι πρὸς ὑμᾶς διάλεξιν ἐχθές , ᾤμην τῆς πολιτικῆς ἀρετῆς ὕπαρ οὐκ ὄναρ ἀκοῦσαι λεγούσης κεκρότηται χρυσέα κρηπὶς ἱεραῖσιν ἀοιδαῖς , ὁ προτρεπόμενος καὶ διαίρων ἐπὶ πολιτείαν βέβληται λόγος ·
ἐκτίνωμεν ἢδη τὴν ὀφειλομένην ἐποικοδομοῦντες τῇ προτροπῇ διδασκαλίαν , ὀφείλεται δὲ τῷ παραδεδεγμένῳ τὴν ἐπὶ τὸ πράττειν τὰ κοινὰ προτροπὴν καὶ ὁρμὴν ἑξῆς ἀκοῦσαι καὶ λαβεῖν παραγγέλματα πολιτείας , οἷς χρώμενος , ὡς ἀνυστὸν ἐστιν ἀνθρώπῳ , δημωφελὴς ἔσται , μετ ἀσφαλείας ἅμα καὶ τιμῆς δικαίας εὖ τιθέμενος τὸ οἰκεῖον .
ὃ δὲ πρ οὔργου μέν ἐστιν εἰς τὰ μέλλοντα τοῖς δὲ προλελεγμένοις ἕπεται , σκεπτέον ἥτις ἀρίστη πολιτεία 0 .
καθάπερ γὰρ ἀνθρώπου βίοι πλείονες , ἔστι καὶ δήμου ἡ πολιτεία βίος 0 ·
ὥστε λαβεῖν τὴν ἀρίστην ἀναγκαῖον 0 ·
ἢ γὰρ ἐκ πασῶν αἱρήσεται ταύτην ὁ πολιτικὸς ἢ τῶν λοιπῶν τὴν ὁμοιοτάτην , εἰ ταύτην ἀδύνατον 0 .
λέγεται μὲν δὴ πολιτεία καὶ μετάληψις τῶν ἐν πόλει δικαίων ·
ὥς φαμεν Ἀλεξάνδρῳ πολιτείαν Μεγαρεῖς ψηφίσασθαι ·
τοῦ δ εἰς γέλωτα θεμένου τὴν σπουδὴν αὐτῶν , εἰπεῖν ἐκείνους ὅτι μόνῳ πρότερον τὴν πολιτείαν Ἡρακλεῖ καὶ μετ ἐκεῖνον αὐτῷ ψηφίσαιντο 0 ·
τὸν δὲ θαυμάσαντα δέξασθαι τὸ τίμιον ἐν τῷ σπανίῳ τιθέμενον .
λέγεται δὲ καὶ βίος ἀνδρὸς πολιτικοῦ καὶ τὰ κοινὰ πράττοντος πολιτεία ·
καθὸ τὴν Περικλέους πολιτείαν ἐπαινοῦμεν καὶ τὴν Βίαντος , ψέγομεν δὲ τὴν Ὑπερβόλου καὶ Κλέωνος 0 .
ἔνιοι δὲ καὶ μίαν πρᾶξιν εὔστοχον εἰς τὰ κοινὰ καὶ λαμπρὰν πολιτείαν προσαγορεύουσιν , οἷον χρημάτων ἐπίδοσιν , διάλυσιν πολέμου , ψηφίσματος εἰσήγησιν ·
καθὸ καὶ πολιτεύσασθαι τὸν δεῖνα σήμερον λέγομεν , εἰ τύχοι τι διαπραξάμενος ἐν κοινῷ τῶν δεόντων .
παρὰ πάντα ταῦτα λέγεται πολιτεία τάξις καὶ κατάστασις πόλεως διοικοῦσα τὰς πράξεις ·
καθά φασι τρεῖς εἶναι πολιτείας , μοναρχίαν καὶ ὀλιγαρχίαν καὶ δημοκρατίαν , ὧν καὶ Ἡρόδοτος ἐν τῇ τρίτῃ σύγκρισιν πεποίηται ·
καὶ δοκοῦσι γενικώταται εἶναι .
τὰς γὰρ ἄλλας , ὥσπερ ἐν τοῖς μουσικοῖς διαγράμμασι τῶν πρώτων τρόπων ἀνιεμένων ἢ ἐπιτεινομένων , συμβέβηκε παρακρούσεις καὶ διαφθορὰς κατ ἔλλειψιν καὶ ὑπερβολὴν εἶναι 0 .
ταύτας καὶ πλεῖστον καὶ μέγιστον ἐν ἡγεμονίαις δυνηθείσας τῶν ἐθνῶν ἀπεκληρώσαντο τὰς πολιτείας , Πέρσαι μὲν αὐτοκρατῆ βασιλείαν καὶ ἀνυπεύθυνον , Σπαρτιᾶται δ , ἀριστοκρατικὴν ὀλιγαρχίαν καὶ αὐθέκαστον , Ἀθηναῖοι δ , αὐτόνομον καὶ ἄκρατον δημοκρατίαν 0 1 2 .
ὧν ἁμαρτανομένων παρατροπαὶ καὶ ὑπερχύσεις εἰσὶν αἱ λεγόμεναι τυραννίδες καὶ δυναστεῖαι καὶ ὀχλοκρατίαι ·
ὅταν βασιλεία μὲν ὕβριν ἐντέκῃ καὶ τὸ ἀνυπεύθυνον 0 ·
ὀλιγαρχία δ ὑπερφροσύνην καὶ τὸ αὔθαδες 0 ·
δημοκρατία δ ἀναρχίαν , ἰσότης δ ἀμετρίαν , πᾶσαι δὲ τὸ ἀνόητον 0 1 2 .
ὥσπερ οὖν ὁ ἁρμονικὸς καὶ μουσικὸς ἀνὴρ παντὶ μὲν ὀργάνῳ χρήσεται προσῳδῷ τεχνικῶς ἁρμοσάμενος καὶ λόγῳ κρούων ἕκαστον , ὡς πέφυκεν ἐμμελὲς ὑπηχεῖν ἤδη μέντοι συμβούλῳ Πλάτωνι χρησάμενος , πηκτίδας , σαμβύκας καὶ ψαλτήρια πολύφθογγα καὶ βαρβίτους καὶ τρίγωνα παραπέμψας , τὴν λύραν καὶ τὴν κιθάραν προτιμήσει ·
τὸν αὐτὸν τρόπον ὁ πολιτικὸς ἀνὴρ εὖ μὲν ὀλιγαρχίαν Λακωνικὴν καὶ Λυκούργειον μεταχειριεῖται , συναρμοσάμενος αὑτῷ τοὺς ἰσοκρατεῖς καὶ ὁμοτίμους ἄνδρας , ἡσυχῇ προσβιαζόμενος ·
εὖ δὲ πολυφθόγγῳ καὶ πολυχόρδῳ συνοίσεται δημοκρατίᾳ , τὰ μὲν ἀνιεὶς τὰ δ ἐπιτείνων τῆς πολιτείας , χαλάσας τ ἐν καιρῷ καὶ καρτερῶς αὖθις ἐμφύς , ·
ἀντιβῆναι καὶ ἀντισχεῖν ἐπιστάμενος 0 ·
εἰ δ αἵρεσις αὐτῷ δοθείη , καθάπερ ὀργάνων τῶν πολιτειῶν , οὐκ ἂν ἄλλην ἕλοιτο πλὴν τὴν μοναρχίαν , Πλάτωνι πειθόμενος , τὴν μόνην δυναμένην τὸν ἐντελῆ καὶ ὄρθιον ἐκεῖνον ὡς ἀληθῶς τῆς ἀρετῆς τόνον ἀνασχέσθαι καὶ μή τε πρὸς ἀνάγκην μή τε πρὸς χάριν ἁρμόσαι τοῦ συμφέροντος αἱ μὲν γὰρ ἄλλαι πολιτεῖαι τρόπον τινὰ κρατούμεναι κρατοῦσι καὶ φερόμεναι φέρουσι τὸν πολιτικόν , οὐκ ἔχοντα τὴν ἰσχὺν βέβαιον ἐπὶ τούτους , παρ ὧν ἔχει ;
τὸ ἰσχῦον , ἀλλὰ πολλάκις ἀναγκαζόμενον τὸ Αἰσχύλειον ἀναφωνεῖν , ᾧ πρὸς τὴν τύχην ἐχρῆτο Δημήτριος ὁ πολιορκητὴς ἀποβαλὼν τὴν ἡγεμονίαν σὺ τοί με φυσᾷς σύ με καταίθειν μοι δοκεῖς 0 .
ὅ Πλάτων ἐν τοῖς Νόμοις οὐκ ἐᾷ μεταλαμβάνειν ὕδατος ἀλλοτρίου τοὺς γείτονας , ἂν μὴ παρ αὑτοῖς ὀρύξαντες ἄχρι τῆς κεραμίτιδος καλουμένης γῆς ἄγονον εὕρωσι νάματος τὸ χωρίον ·
ἡ γὰρ κεραμῖτις φύσιν ἔχουσα λιπαρὰν καὶ πυκνὴν στέγει παραλαβοῦσα τὸ ὑγρὸν καὶ οὐ διίησι ·
δεῖν δὲ μεταλαμβάνειν τ ἀλλοτρίου τοὺς ἴδιον κτήσασθαι μὴ δυναμένους 0 ·
ἀπορίᾳ γὰρ βοηθεῖν τὸν νόμον 0 .
ἆρ οὐ δὴ ἔδει καὶ περὶ χρημάτων εἶναι νόμον , ὅπως μὴ δανείζωνται παρ ἑτέρων μη δ ἐπ ἀλλοτρίας πηγὰς βαδίζωσι , μὴ πρότερον οἴκοι τὰς αὑτῶν ἀφορμὰς ἐξελέγξαντες καὶ συναγαγόντες ὥσπερ ἐκ λιβάδων τὸ χρήσιμον καὶ ἀναγκαῖον αὑτοῖς 0 ;
νυνὶ δ ὑπὸ τρυφῆς καὶ μαλακίας ἢ πολυτελείας οὐ χρῶνται τοῖς ἑαυτῶν , ἔχοντες , ἀλλὰ λαμβάνουσιν ἐπὶ πολλῷ παρ ἑτέρων , μὴ δεόμενοι ·
τοῖς γὰρ ἀπόροις οὐ δανείζουσιν , ἀλλὰ βουλομένοις εὐπορίαν τιν ἑαυτοῖς κτᾶσθαι ·
καὶ μάρτυρα δίδωσι καὶ βεδε ½ἰτανδο αερε ἀλιενο .